แท้งวันที่23แล้วได้ทำการขูดมดลูกวันที่23ส.ค.เลย หลังจากขูดได้1อาทิตย์เลือดเหมือนจะหยุดไหลแล้วแต่ผ่านมาอีกก็ไหลต่อและมากกว่าตอนแรก จนตอนนี้วันที่5ก.ย เลือดยังไม่หยุดและยังไม่มีท่าทีว่าจะหมด อยากทราบเป็นปกติของการขูดมดลูกมั้ยคะ หรือเป็นไปได้ที่เป็นปจด.จะมาเลยมั้ยคะ เพราะตอนแรกเหมือนจะหยุดแล้ว ไม่มีแาการปวดท้อง ปัสวะแสบขัดค่ะ
สวัสดีค่ะ โดยส่วนใหญ่ หลังการขูดมดลูกเลือดที่ออกจะค่อยๆ ดลดน้อยลงจนหายไปภายในประมาณ 7 วัน หรืออาจหมดเร็วหรือช้ากว่านั้นก็ได้ ทั้งนี้ หากผ่านมา 1 สัปดาห์ แล้วเลือดได้หยุดไหลไปแล้ว แต่ต่อมามีเลือดออกมาอีก อาจเกิดจาก- ยังมีส่วนของทารกค้างอยู่ แต่ก็น่าจะมีเลือดออกมากมาตลอดตั้งแต่แรก- มดลูกอักเสบติดเชื้อ แต่จะมีอาการปวดท้องน้อยและตกขาวที่ผิดปกติร่วมด้วย- ผลข้างเคียงจากการทานยาฮอร์โมนต่างๆ (หากมีการใช้)สำหรับประจำเดือนนั้น โดยปกติน่าจะมาหลังจากที่ขูดมดลูกไปแล้วอย่างน้อย 1 เดือนค่ะ ดังนั้น จึงไม่น่าใช่หากเลือดที่ออก มีปริมาณไม่มาก ไม่มีแนวโน้มที่จะมากขึ้นเรื่อยๆ ไม่มีปวดท้องรุนแรง ก็อาจสังเกตเลือดที่ออกไปก่อน หากเลือดออกมาไม่นานเกิน 2 สัปดาห์ ก็ไม่น่าอันตรายอะไร แต่หากเลือดมีปริมาณมากขึ้นเรื่อยๆ หรือออกนานเกิน 2 สัปดาห์ โดยที่ไม่ได้เกิดจากการใช้ยาใดๆ หรือมีปวดท้องน้อย มีตกขาวที่ผิดปกติ ก็ควรไปพบสูติ-นรีแพทย์เพื่อตรวจรักษาค่ะ